|  |
| --- |
| **Forbeholdt myndighederne**  |
| Modtaget dato | Modtaget af (navn) | Myndighed (stempel) |
| **HUSK OGSÅ AT UDFYLDE DEN SIDSTE SIDE I DETTE SKEMA** |

GL/FA8\_da\_170125

**Ansøgerens Person ID**

|  |
| --- |
| Person ID |

**Ansøgning om tidsubegrænset opholdstilladelse til personer, der kom til Grønland som familiesammenførte børn, og som er under 18 år**

|  |  |  |
| --- | --- | --- |
| **Hvad kan I bruge dette skema til?** Dette skema kan bruges af familiesammenførte børn, som ønsker at søge om tidsubegrænset opholdstilladelse i Grønland. Der skal udfyldes ét skema pr. barn.Med ’familiesammenførte børn’ forstår vi børn, som har fået opholdstilladelse i Grønland på baggrund af familiesammenføring med; * en eller begge af sine forældre,
* plejeforældre *eller*
* nær slægtning (fx voksne søskende, bedsteforældre eller anden nær familie).

For at søge om tidsubegrænset opholdstilladelse til barnet bedes den person (forælder, plejeforælder eller anden nære slægtning), som barnet er blevet familiesammenført med i Grønland, så vidt muligt udfylde dette skema sammen med barnet. Barnet kan som udgangspunkt få tidsubegrænset opholdstilladelse i Grønland, hvis;* barnets forældre i Grønland har tidsubegrænset opholdstilladelse, og
* barnet har været lovligt i Grønland på samme grundlag i mere end 3 år.

I skemaet bruger vi ordet ’ansøgeren’ om barnet, der søger om tidsubegrænset opholdstilladelse. Vi bruger ordet ’forælderen’ som fælles betegnelse for den forælder, plejeforælder eller nære slægtning, som barnet er familiesammenført med i Grønland.  | **Hvem skal underskrive dette skema?**Hvis ansøgeren (barnet) er **over 15 år,** bedes ansøgeren underskrive skemaet. Desuden bedes forælderen (den voksne person, som barnet er familiesammenført med i Grønland) underskrive skemaet.Ansøgeren skal skrive under i pkt. 6, og forælderen skal skrive under i pkt. 4.Hvisansøgeren (barnet) er **under 15 år**, er det kun nødvendigt, at forælderen (den voksne person, som barnet er familiesammenført med i Grønland) underskriver skemaet på vegne af ansøgeren i pkt. 4.**Sådan gør I*** Udfylder og underskriver dette skema
* Vedlægger nødvendige dokumenter
* Afleverer/sender ansøgningen til det lokale politi. I kan også sende ansøgningen til Udlændingestyrelsen, Farimagsvej 51A, 4700 Næstved.

**Hvilke dokumenter afleveres sammen med skemaet?**I skal vedlægge følgende sammen med ansøgningen:* 1 stk. pasfoto. Fotoet påklistres stamkort til opholdskort i bilag 1
* Kopi af ansøgerens (barnets) pas.

**Henvendelse til grønlandske myndigheder**Hvis ansøgeren (barnet) er over 15 år, vil Udlændingestyrelsen spørge Grønlands politi om evt. oplysninger fra Kriminalregistret.**Hvis I vil vide mere** I kan få flere oplysninger om reglerne for tidsubegrænset opholdstilladelse på nyidanmark.dk. På nyidanmark.dk kan I også få yderligere information om sagsbehandlingstider. Hvis I er i tvivl, kan I kontakte Udlændingestyrelsen og få vejledning om reglerne og om, hvordan I udfylder skemaet. I finder vores kontaktoplysninger på www.nyidanmark.dk/kontakt-us.

|  |
| --- |
| **Hvis I vil have hurtigt svar**Ansøgningen vil blive behandlet hurtigere, hvis I har udfyldt skemaet korrekt og vedlagt de nødvendige dokumenter. |

 |

 GL/FA8\_da\_170125

**1. Oplysninger om ansøgeren (barnet)**

 **UDFYLDES MED BLOKBOGSTAVER**

|  |  |
| --- | --- |
| Efternavn      | Fødselsdato      |
| Fornavn(e)      | Evt. tidligere efternavn      |
| Nationalitet      | Evt. tidligere nationalitet      |
| Fødselsdato      | Fødested       |
| Adresse (Gade/vej, nr., postnr. og by)      |
| Telefonnr. (dagtimerne)      | Evt. email-adresse      |
| **Husk venligst at oplyse dit Person ID øverst på side 1** |

**2. Navn og fødselsdato på forælderen (den voksne person, som barnet er familiesammenført med i Grønland)**

 **UDFYLDES MED BLOKBOGSTAVER**

|  |  |
| --- | --- |
| Navn (fornavn(e) og efternavn)      | Fødselsdato      |

**3. Erklæring på tro og love afgivet af forælderen**

|  |
| --- |
| **A. Erklæring på tro og love om, at de oplysninger, jeg har givet, er korrekte**Jeg erklærer hermed på tro og love efter § 161 i den danske straffelov, jf. § 40 i anordning nr. 150 af 23. februar 2001 om ikrafttræden for Grønland af udlændingeloven, at jeg har givet sande og fuldstændige oplysninger i dette ansøgningsskema.Hvis det senere viser sig, at oplysningerne ikke var sande, kan det have følgende konsekvenser:• Jeg kan blive straffet med bøde eller fængsel i indtil 2 år• Jeg skal erstatte de udgifter, som den danske stat har haft på grund af de falske op-lysninger• Ansøgerens opholdstilladelse kan blive inddragetefter § 19 i anordning nr. 150 af 23. februar 2001.**B. Erklæring om samtykke til, at myndighederne skaffer de nødvendige oplysninger**Jeg giver samtykke til, at de danske udlændingemyndigheder kan videregive og indhente oplysninger om mine private forhold, hvis det er nødvendigt for at kunne behandle denne ansøgning, jf. forvaltningslovens §§ 28-29, jf. anordning nr. 1188 af 27. december 1994 om ikrafttræden af forvaltningsloven i Grønland. Oplysningerne kan videregives til og indhentes fra andre danske eller udenlandske myndigheder, herunder politimyndigheder.Det gælder fx oplysninger om:• Eventuelle straffesager mod mig• Min familie• De dokumenter, som jeg har vedlagt min ansøgning, herunder oplysninger om dokumenternes ægthedJeg giver desuden samtykke til, at myndigheder, som til brug for behandlingen af min ansøgning spørges af Udlændingestyrelsen, kan indhente oplysninger om mine private forhold til brug for besvarelsen af forespørgslen.**C. Information om, at myndighederne kan give oplysninger om dig videre til de danske efterretningstjenester og til anklagemyndigheden** De oplysninger og dokumenter, som du har givet i forbindelse med din ansøgning, kan i visse tilfælde efter en konkret vurdering blive videregivet til de danske efterretningstjenester og til anklagemyndigheden, jf. forvaltningslovens § 28, stk. 2, nr. 4, jf. anordning nr. 1188 af 27. december 1994.Anklagemyndigheden vil kunne benytte disse oplysninger til at vurdere, om der er grundlag for at rejse tiltale mod dig for forbrydelser begået i eller uden for Danmark/Grønland.**D. Information om, at nogle oplysninger også vil blive givet til de lokale grønlandske myndigheder**De danske udlændingemyndigheder vil kunne give visse oplysninger videre til Grønlands Selvstyre eller politiet i Grønland, jf. forvaltningslovens § 28, stk. 3, jf. anordning nr. 1188 af 27. december 1994. Det gælder fx oplysninger om:• Grundlaget for din opholdstilladelse• Eventuelle betingelser for din opholdstilladelse, der er gjort undtagelse fraPolitiet vil blive informeret, hvis • din opholdstilladelse senere nægtes forlænget eller bliver inddraget,• det senere konstateres, at din opholdstilladelse er bortfaldet, eller• din opholdstilladelse bliver gjort tidsubegrænset.**E. Information om, at de danske myndigheder har registreret oplysninger om dig og dine forhold**De oplysninger, som du giver eller har givet i forbindelse med din ansøgning om opholdstilladelse, vil blive registreret i Udlændingestyrelsens registre. Det samme gælder oplysninger, som du senere giver i forbindelse med ansøgninger om fortsat ophold i Grønland. Oplysningerne i Udlændingestyrelsens registre vil blive brugt i forbindelse med behandling af spørgsmål vedrørende dit ophold i Grønland. Politiet (sagsoplysning eller kontrol) og Udlændinge- og Integrationsministeriet (klagebehandling) vil have adgang til de oplysninger, der er registreret i Udlændingestyrelsens registre. Andre relevante myndigheder eller organisationer vil eventuelt modtage oplysninger om dig fra Udlændingestyrelsens registre, såfremt de har brug for oplysningerne i forbindelse med behandling af spørgsmål vedrørende dit ophold i Grønland.Du har pligt til at meddele de oplysninger, som er nødvendige til bedømmelse af, om du kan få opholdstilladelse i Grønland, jf. § 40 i anordning nr. 150 af 23. februar 2001. Du har ret til at få indsigt i de oplysninger, der registreres om dig i Udlændingestyrelsens registre, jf. den danske lov nr. 294 af 8. juni 1978 om offentlige myndigheders registre. Henvendelse herom kan ske til Udlændingestyrelsen, Farimagsvej 51A, 4700 Næstved.**F. Information om, at rigtigheden af dine oplysninger kan blive kontrolleret** Rigtigheden af de oplysninger, som du har givet i forbindelse med ansøgningen, kan blive kontrolleret af Udlændingestyrelsen. Det kan både ske under selve behandlingen af ansøgningen og senere, når du (ansøgeren) eventuelt har fået en tilladelse. Kontrollen kan foregå ved henvendelse til andre myndigheder.Du kan i forbindelse med kontrollen blive bedt om at indsende yderligere oplysninger. |

**4. Underskrift – forælderen**

|  |
| --- |
| **Jeg** **bekræfter ved min underskrift at have læst, forstået og accepteret indholdet af pkt. 3** |
| Dato og sted      | Underskrift |

**5. Erklæring på tro og love afgivet af ansøgeren (barnet, som er over 15 år)**

|  |
| --- |
| **A. Erklæring på tro og love om, at de oplysninger, jeg har givet, er korrekte**Jeg erklærer hermed på tro og love efter § 161 i den danske straffelov, jf. § 40 i anordning nr. 150 af 23. februar 2001 om ikrafttræden for Grønland af udlændingeloven, at jeg har givet sande oplysninger i dette ansøgningsskema.Hvis det senere viser sig, at oplysningerne ikke var sande, kan det have følgende konsekvenser:• Jeg kan blive straffet med bøde eller fængsel i indtil 2 år• Jeg skal erstatte de udgifter, som den danske stat har haft på grund af de falske op-lysninger• Min opholdstilladelse kan blive inddragetefter § 19 i anordning nr. 150 af 23. februar 2001. **B. Information om, at rigtigheden af dine oplysninger kan blive kontrolleret** Rigtigheden af de oplysninger, som du har givet i forbindelse med din ansøgning, kan blive kontrolleret af Udlændingestyrelsen. Det kan både ske under selve behandlingen af ansøgningen og senere, når du eventuelt har fået en tilladelse. Kontrollen kan foregå ved henvendelse til andre myndigheder.Du kan i forbindelse med kontrollen blive bedt om at indsende yderligere oplysninger. |

**6. Underskrift – ansøgeren (barnet, som er over 15 år)**

|  |
| --- |
| **Jeg** **bekræfter ved min underskrift at have læst, forstået og accepteret indholdet af pkt. 5** |
| Dato og sted      | Underskrift |

|  |
| --- |
| Bilag 1: Stamkort til opholdskort  |
| Udlændinge, som får en opholdstilladelse i Grønland, vil normalt få udstedt et opholdskort. Stamkortet i dette bilag bruges til at udstede opholdskortet. Det er derfor vigtigt, at stamkortet udfyldes i overensstemmelse med nedenstående vejledning. Det udfyldte stamkort skal indgives sammen med ansøgningen - brug venligst stamkortet som **forside** til ansøgningen.Du (ansøgeren) bedes gøre følgende:* Oplyse dit Person ID.
* Oplyse dit fulde navn og fødselsdato. Du bedes skrive dit navn med blokbogstaver.
* Underskrive stamkortet med **sort pen**. Underskriften skal holdes **inden for** det markerede felt.
* Påklistre dit ansigtsfoto i feltet til foto. Vær opmærksom på, at der gælder de samme krav til dette foto, som der gælder til et pasfoto. Se krav til pasfoto på www.politi.dk.
 |

|  |
| --- |
| **Stamkort til opholdskort** **Udlændingestyrelsen**Farimagsvej 51A4700 NæstvedPerson ID  Navn **Krav til foto:**1. Klip evt. hvide kanter af fotoet.
2. Fotostørrelse 35mm x 45mm.
3. Hovedet mellem 30-36mm fra hagespids til hårtop.
4. Fotoet skal være taget forfra og egnet til indscanning.

Fødselsdato  Underskrift Bemærk: Underskriften skal skrives med **sort pen** og holdes **inden for** det markerede felt. |
| ***Udfyldes af myndighederne***   |
| Person ID: | Stamkortnr.: |

**Har I husket det hele?**

|  |
| --- |
| Det er meget vigtigt, at I - inden I afleverer skemaet - kontrollerer, at skemaet er udfyldt korrekt og vedlagt de nødvendige dokumenter. Vi anbefaler, at I bruger tjeklisten herunder, inden I afleverer ansøgningen. |

***Inden I afleverer ansøgningen, er det meget vigtigt, at I har vedlagt følgende (sæt gerne kryds):***

[ ]  1 stk. pasfoto. Pasfotoet påklistres stamkort til opholdskort i bilag 1

[ ]  Kopi af ansøgerens (barnets) pas.

***Det er også vigtigt, at I har;***

[ ]  besvaret alle spørgsmålene,

[ ]  underskrevet og dateret ansøgningen og

[ ]  udfyldt og underskrevet stamkort til opholdskort i bilag 1.

|  |
| --- |
| Forbeholdt myndighederne: Bemærkninger og fremsendelsespåtegninger |
| [ ]  Navne og pasoplysninger er i overensstemmelse med forevist legitimation |
| Der vedlægges:[ ]  1 stk. foto (pasfotoet påklistret stamkortet i bilag 1) [ ]  Kopi af ansøgerens (barnets) pas. |  |
| Bemærkninger |
| HUSK OGSÅ AT UDFYLDE NAVN OG DATO FOR MODTAGELSE PÅ SIDE 1 |